Na osnovu člana 4. Odluke o utvrđivanju uslova i postupka za ostvarivanje prava učešća građana u dodjeli plastenika površine 100 m2 sa dodatnom opremom na području općine Stari Grad Sarajevo, broj: 01-05-4-372/18 od 15.02.2018. godine, Općinski Načelnik Općine Stari Grad Sarajevo objavljuje:

**JAVNI POZIV**

**za dodjelu plastenika površine 100 m2**

**sa dodatnom opremom**

**1.PRAVO PRIJAVE I USLOVI ZA DODJELU PLASTENIKA**

 Pravo na dodjelu plastenika sa dodatnom opremom mogu ostvariti učesnici koji ispunjavaju

 sljedeće uslove:

 **a) Opći uslovi**

 1. Da je podnosilac zahtjeva zakonski korisnik minimalno 500 m2 zemljišta na području

 općine Stari Grad Sarajevo (vlasnik, posjednik, nosilac prava korištenja i drugo)

 2. Da navedeno zemljište pripada poljoprivrednom gazdinstvu, odnosno da je uz objekat

 stanovanja podnosioca zahtjeva (utvrđuje Komisija za dodjelu plastenika - u daljem

 tekstu Komisija, uviđajem na licu mjesta ) i

 3. Broj članova domaćinstva

 **b) Posebni uslovi**

 1. Demobilisani borac - nezaposlen

 2. Demobilisani borac – penzioner

 3. Demobilisani borac - neriješen radni status (lica na čekanju)

 4. Nezaposlene osobe do 35 godina starosti (s ciljem podsticanja bavljenja poljoprivredom i

 smanjivanja nezaposlenosti među mladim osobama)

 **c) Dodatni uslovi**

 **I. Pripadnost jednoj od navedenih kategorija podnosioca zahtjeva i člana domaćinstva:**

 1. Priznat status RVI podnosioca zahtjeva

 2. Porodica šehida

 3. Dokaz o nezaposlenosti svakog punoljetnog člana porodičnog domaćinstva

 4. Dokaz o dodatnom boračkom statusu, statusu RVI i statusu civilne žrtve rata člana

 porodičnog domaćinstva

**II. Pogodnost zemljišta**

 1. Da je površina zemljišta gdje će se postaviti plastenik ravna ili veoma blagog nagiba

 2. Da zemljište nije vlažno, odnosno sklono zabarivanju

 3. Da nije u blizini objekata koji bi mogli stvarati sjenu na plastenik

 4. Da je zemljište udaljeno od glavnih saobraćajnica minimalno 100 m

 5. Da je u neposrednoj blizini izvorišta vode ili vodovodne mreže

 6. Izjava da u ranijem periodu nije ostvareno pravo na donaciju - plastenik

 (uslove od tačke 1. do tačke 6. utvrđuje Komisija uviđajem na licu mjesta)

**2. POTREBNA DOKUMENTACIJA**

 Uz zahtjev za dodjelu plastenika potrebno je priložiti dokaze o ispunjavanju uslova iz Javnog

 poziva kao i druge dokaze, originale ili ovjerene fotokopije dokumenata koji ne mogu biti

 starije od šest mjeseci:

1. Dokaz da je zakonski korisnik zemljišta: zemljišno-knjižni izvadak, kopija katastarskog plana

 nadležne općinske službe i drugi dokazi o vlasništvu, odnosno posjedu zemljišta

2. Kopija lične karte i kopija prijave o mjestu boravka za podnosioca zahtjeva i sve

 punoljetne članove domaćinstva sa kućne liste

3. Kućna lista

4. Potvrda o nezaposlenosti izdata od Zavoda za zapošljavanje za podnosioca zahtjeva

5. Za lica koja nemaju riješen status odgovarajuća potvrda od kada nemaju riješen status

 (potvrdu izdaje preduzeće) kao i da razlog takvog statusa nije rezultat lične krivice

 uposlenika

6. Ček od penzije ukoliko je podnosilac zahtjeva penzioner

7. Dokaz o ukupnim primanjima domaćinstva, podnosioca zahtjeva i punoljetnih članova

 domaćinstva (potvrda o studiranju, uvjerenje nadležne službe o nezaposlenosti, ček

 od penzije, potvrda o primanjima od poslodavca, odnosno primanja po osnovu lične i

 porodične invalidnine i sl.)

8. Demobilisani borac: rješenje o statusu borca ili uvjerenje nadležnog ministarstva

 za pitanja boraca i invalida odbrambeno-oslobodilačkog rata, Odsjek za pitanja evidencija iz

 oblasti vojne obaveze za područje Kantona Sarajevo, ratni vojni invalid (rješenje nadležne

 općinske službe) i šehidska porodica (rješenje nadležne općinske službe)

9. Dokaz o dodatnom boračkom statusu, statusu RVI i statusu civilne žrtve rata člana

 porodičnog domaćinstva.

**3. PODNOŠENJE ZAHTJEVA I DOKUMENATA**

Obrasci zahtjeva za dodjelu plastenika mogu se preuzeti na šalteru protokola i na web stranici Općine Stari Grad Sarajevo (www.starigrad.ba). Zahtjevi za dodjelu plastenika sa pratećom dokumentacijom se predaju na šalteru protokola u zgradi Općine Stari Grad Sarajevo, ulica Zelenih beretki br.4, sa naznakom: Služba za privredu - Prijava na Javni poziv za dodjelu plastenika. Sve dodatne informacije mogu se dobiti u Službi za privredu, soba 406, IV sprat.

**4. PROCEDURA ODABIRA KORISNIKA**

 Proceduru vrednovanja i odabira pristiglih zahtjeva izvršit će Komisija za dodjelu plastenika.

 Svako lice kojem prema ovom Javnom pozivu bude dodijeljen plastenik potpisat će Ugovor o

 dodjeli plastenika sa Općinom Stari Grad Sarajevo, čime se obavezuje na poštivanje odredbi

 istog.

**5. FINANSIJSKA SREDSTVA**

 Projekat se finansira sredstvima iz Budžeta Općine Stari Grad Sarajevo za 2018.godinu u

 ukupnom iznosu od 25.000,00 KM prema kojem će se odabranim podnosiocima zahtjeva

 u ukupnom broju dodijeliti plastenik površine 100 m2 sa dodatnom opremom.

**6. NAPOMENA**

1. Zahtjevi podneseni sa nepotpunom dokumentacijom neće se uzimati u razmatranje, ukoliko

 učesnik na Javnom pozivu i nakon davanja uputa ne postupi po istima

2. Rok za podnošenje prijava na Javni poziv je 10 dana od dana njegovog objavljivanja

3. Proceduru vrednovanja i utvrđivanja liste kandidata za dodjelu plastenika izvršit će Komisija

 za dodjelu plastenika. Odluku o izboru kandidata za dodjelu plastenika na prijedlog Komisije

 donosi Općinski Načelnik Općine Stari Grad Sarajevo

4. O rezultatima Javnog poziva kandidati će biti obaviješteni pismenim putem, putem oglasne

 ploče i web stranice Općine Stari Grad Sarajevo (www.starigrad.ba), a mogu se i lično informisati u Službi za privredu, soba 406, IV sprat.

Sarajevo, 26.02.2018. godine.

 OPĆINSKI NAČELNIK

 mr. Ibrahim Hadžibajrić